# Mødereferat – møde 4

**Dato:** 4.6.2014 kl. 19.00 – ca. 21.00

**Sted:** Østergade 15, 8860 Ulstrup

**Deltagere:** Lars H. Storgaard(HLS), Lasse Schurmann(LS), Marianne Rigtrup(MR), Henrik Berg Laustsen(HBL), ,Søren Dalby(SD), Morten Hvidt Christensen  
**Afbud:** Bent Kibsgaard(BK), Morten Dam(MD)

Også inviteret:  
**Suppleanter:** Jens Aage Hansen(JAH), Ebbe Kjær Madsen(EKM).  
Morten Hvid Christensen, administrator for hjemmeside og infostander.  
**Afbud:** Jens Aage Hansen(JAH)

**Dagsorden**

1. Valg af ordstyrer. SD valgt.
2. Godkendelse og underskrift af referat for tidligere møde. Referater blev underskrevet af fremmødte.
3. Godkendelse af dagsorden. Godkendt.
4. Korte meddelelser siden sidst: Formand/næstformand/kasserer/sekretær/udvalg/andre.  
   ***Formand.***Idet formanden i sit fravær fra 1.4 til 25.6 forinden havde gennemført afleveringsforretning til næstformanden henvises til bemærkninger under pkt. 5.  
   ***Næstformand****Expedit borgermøde:* MR udtrykte sig positiv over det store deltagelse fra politikerne(7-8) deltog. 50 i alt deltog i mødet. Positivt at borgerne har mulighed for at drøfte projekter med politikerne – det skal vi udnytte også fremover. Dog måtte der gerne flere unge mennesker deltage.  
   SD havde kontaktet Erik Zeilich, kommunen, om vi kunne hjælpe med noget til det kommende borgermøde vedr. Dannebrogspladsen. SD havde skabt kontakt direkte mellem Erik og administrator af hjemmeside, infostander og facebook vedr. offentliggørelse af møde. SD foreslog, at vi skulle supplere med opslag f.eks. i Brugsen og Bibliotek. MR og Morten arbejder med dette relativt til Erik.  
   ***Kasserer****Infostander og indsamling* henvises til punkt 5.  
   *Økonomi og registreringer:* LS medbragte status på ind- og udbetalinger samt beholdning. Det aftaltes at LS drøfter opstilling med kasserer Birthe Kjær snarest for at sikre at opstillingen er hensigtsmæssig også set i lyset af, at vi måske overstiger 50.000 i omsætning.  
   Endvidere fremvistes udtog fra julebelysning, som har særskilt konto.  
   *Registreringer:* LS oplyste at alle nødvendige registreringer bl.a. vedr. konto og nemID er på plads og at alle tilgåede økonomiske midler er indsat på kontoen.
5. Sager til behandling.  
   *Hjemmeside og infostander*Morten Hvidt Christensen, som havde overtaget administratorhvervet af hjemmeside og infostander, efter SD, gav følgende status:  
     
   *Hjemmeside*: Den var nu igen oppe at køre efter at være blevet hacket. Heldigvis var det kun ”forsiden”, som gik tabt. Det indlagte materiale var stadig intakt. Den skulle nu være så godt beskyttet, som det kan lade sig gøre. Trafikken er stigende på hjemmesiden. Omkring 50 stk. pr. uge. SD foreslog, at vi måske kunne gøre mere for at orientere om mulighederne f.eks. via opslag. MR og Morten kigger på det.   
   Kalendermulighederne blev belyst. Morten havde fået etableret et godt samarbejde med Kirsten Dencker, UIF. Der var også et rigtig godt samarbejde med Martin Hell, administrator for Facebook. SD havde tidligere fået indtryk af fra flere sider, at man var meget interesseret i at have et sted, hvor man kunne se alle (væsentlige) arrangementer således, at kalenderen kunne bruges som redskab til at planlægge tidsmæssig placering af arrangementer. Det besluttedes, at MR og Morten søger at afklare behovet hos potentielle interessenter f.eks. foreninger i første omgang. Endvidere vurderes om man vil være indstillet på at betale et beløb på måske op til 150 kr. /år, som det måske koster i systemløsning, for selv at kunne booke arrangementer i kalenderen. Alle kan selvfølgelig se kalenderen. Men med det nuværende system, så skal man have adgang til hele hjemmesiden for at kunne booke i den - og det føler vi ikke er hensigtsmæssigt.  
     
   *Infostander:* Morten gav udtryk for, at der var god interesse for infostanderen. Han havde ved aktiv opsøgning fået mange tilkendegivelser fra borgere. Systemet er nemt at arbejde med.   
   SD havde anmodet LS om at undersøge strømforbruget og mulighederne for at reducere det. Ifgl. LS så ser det umiddelbart ud til, at de målinger, som er gennemført viser et højt forbrug på omkring 440w. Vi vil forsøge at få reduceret dette ved at slukke for skærmen – ikke PC´en- om natten. Evt. ved hjælp af et tænd-slukur. SD tager kontakt til Ondisplay for at drøfte mulighederne – herunder evt. konsekvenser i den kolde tid. SD tager kontakt til Blomstergården, for at afklare betaling for strøm.  
     
   Vedr. virksomheders anvendelse af infostanderen, så nedsattes der en adhoc-gruppe bestående af : HBL, Morten,LS og SD. Målet er at få udarbejdet en strategi for anvendelse af Infostander og hjemmeside også set i lyset af driftsomkostningerne og kommende bidrag fra virksomheder til Ulstrup Lokalråd. SD indkalder til møde. Overordnet er der gratis adgang til hjemmeside og inforstander til 1.sept. som vi betragter som slut på prøveperiode.  
     
   SD anmodede i forbindelse med det store arbejde med hjemmeside og infostander i øvrigt, at det var vigtigt, at man i god tid gjorde opmærksom på hvornår ”smertegrænsen” var nået. Det er frivilligt arbejde og det skal respekteres. LHS udtrykte også, at hvis der for rimelige økonomiske midler kunne gøres noget for at gøre arbejdet nemmere, så bør vi overveje dette.  
   Ulstrup Lokalråd udtrykte stor anerkendelse og ros til Morten for hans engagement.  
     
   *Erfaringer fra indsamling:* Overordnet var der udført et stort stykke arbejde med planlægning og gennemførelse af indsamling. Grundejerforeningerne har anvendt forskellige metoder på indsamling: anvendelse af lokal hjemmeside med opfordring til at yde bidrag samt oplysning om kontonummer, indsamling ved at stemme dørklokker samt generalforsamlingsbeslutning. Bidragsstørrelsen varierer meget, men det samlede resultat for Ulstrup signalere samlet god opbakning fra borgerne. SD vil udforme en ”tak for bidrag og opbakning” – skrivelse som tilstilles relevante grundejerforeninger. Der har på hjemmeside og infostander været indsat en tak til borgerne.  
     
   *Regnskabsopstilling:* Se under korte meddelelser fra kasserer.  
     
   *Kontakt til foreninger vedr. kalendermulighed på hjemmeside:* Se under beslutning under Hjemmeside.  
     
   *Fremtidig anvendelse af infostander:* Se under Infostander.  
     
   *Status over diverse projekter  
   Dannebrogspladsen:* Der er afholdt et par møde hvor MR i SD´s fravær har deltaget/er blevet orienteret. Kommunen har nu fremsat en helhedsplan, som vil blive præsenteret på et borgermøde i Ulstrup på Gudenådalens Efterskole den 18.juni 2014 kl. 19.00 – 21.00. Kommunen har projektideerne til høring hos Naturstyrelsen og Friluftsrådet samt Fredningsnævnet. Ansøgning til Nordea Fonden har ikke kunnet imødekommets  
   SD har været i kontakt med Erik Zeilich og Ulstrup Lokalråd vil ikke blive orienteret før på borgermødet.  
     
   *Trækstien:*Der afventes tilbagemelding fra Fredningsnævnet samt ansøgte ansøgninger fra Fonde.   
     
   *Kontaktpersoner til projekter:* Der var som behandlet på tidligere møde enighed om, at hellere færre end mange bolde i luften og så sikre gennemførelsen. Der var også enighed om, at det er en god ide at udvalgte projekter har en kontaktperson i Lokalrådet som via tovholderen/projektlederen skal sikre fremdrift og stillingtagen i de enkelte projekter.   
   Man drøftede med udgangspunkt i en liste fra SD justering af tilknytning til diverse projekter. Listen justeres og udsendes med dette referat.
6. Eventuelt.  
   LHS oplyste, som tidligere skriftligt orienteret, at Ulstrup Lokalråd var tilgodeset med 5000 kr. fra Danske Bank. Ansøgt af LHS. Meget tilfredsstillende.
7. Dato for næste møde.  
   Mandag den 25. 8. 2014 kl. 19.00 – 21.00. Østergade 15.

Godkendt 25.8.2014

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Søren Dalby Marianne Rigtrup Lasse Schurmann

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Bent Kibsgaard Lars H. Storgaard Henrik Berg Laustsen

\_\_\_\_\_\_\_\_\_\_\_

Morten Dam